kardosdrur/scandi-wiki huggingface dataset:
Pula

Pula (; ) er en by på halvøen Istrien i Kroatien.

Historie
For omkring 3000 år siden, på bakketoppen hvor Kaštel ligger i dag, opstod den første bosættelse: fortet Histra. Der er intet tilbage af dette fort, udover den ringformede form af byens to hovedgader. Byens historie starter med romerne. Det officielle bynavn var Colonia Pietas Iulia Pola og byen havde alle funktioner og bygninger, som var typiske for de romerske indvandrere.

I tiden med folkevandringer i det 7. århundrede begyndte også slaver og kroater at slå sig ned i Pula-området. På grund af sin beliggenhed, var havnen i Pula-Pola transitpunkt på vejen fra Venezia (Venedig) langs Adriaterhavet mod Levanten.

Hyppige udbrud af pest i det 14. århundrede og senere, samt malaria og andre sygdomme, reducerede drastisk befolkningstallet, således at der sidst i det 17. århundrede kun levede omkring 600 mennesker i Pula-Pola.

Med Venezias (Venedigs) undergang kom Istrien og Pula-Pola under den Østrigske krone. Fra 1815 og til slutningen af den 1. verdenskrig var Pula-Pola del af det østrigske kystområde (Küstenland). I året 1856 åbnede Arsenalet, dvs. hovedbasen for den østrigske krigsmarine, og hermed startede byens samt hele Istriens udvikling. Da byen i 1876 blev forbundet med hovedjernbanelinien fra Wien til Trieste, blev den nærliggende ø, Brioni, et turistmål for de rige (senere var øen sommeresidens for Jugoslaviens præsident Josip Broz Tito).

Kultur
Det fascinerende Pula Amfiteater, som er bygget i midten af det 1. århundrede f.Kr., er det største og bedst bevarede monument af antik byggekunst i Kroatien. Her blev der afholdt gladiator- og ridderkampe, kampe med vilde dyr og andre forestillinger, som var datidens underholdning. Amfiteatret, som var bygget udenfor bymuren men tæt ved byen, ved siden af hovedvejen Via Flavia, som fra Pula-Pola førte mod Akvilei og Rom, havde plads til 25.000 mennesker.

Byen har et universitet bygget i 2006 kaldet Sveučilište Jurja Dobrile u Puli.

Kilde 
 Gamle jugoslaviske skolebøger

Referencer 

Byer i Kroatien
Istria
Split (flertydig)

Split kan have flere betydninger:

 Split – en kroatisk havneby
 Splitalbum – et album af to eller flere grupper
 Split (blackjack) – en valgmulighed, hvis man har to ens kort i blackjack
 Split (bowling) – en situation, hvor der er to stående kegler i bowling
 Split (gymnastik) – en stilling, der ligner spagat
 Split (mekanik) – en split som holder noget fast – f.eks. aksel i hjul.
 Split (poker) – en situation, hvor to (eller flere) spillere deler puljen i poker

Se også 
 Splitflag
Bernd Hölzenbein

Bernd Hölzenbein (født 9. marts 1946) er en tidligere tysk fodboldspiller, der i perioden 1973-1978 spillede 40 landskampe og scorede 5 mål. På klubplan spillede han primært for den tyske klub Eintracht Frankfurt, en klub han senere hen – 1988-1996 – var sportsdirektør og vicepræsident i.

Fodboldspillere fra Tyskland
Fodboldspillere fra Eintracht Frankfurt
Verdensmestre i fodbold
Deltagere ved verdensmesterskabet i fodbold 1974
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Imperial War Museum

Imperial War Museum er et museum i London, etableret i 1917, som viser konflikter fra det 20. århundrede og senere, især dem hvor Storbritannien har været involveret. Museet indeholder militære køretøjer, våben, krigsminder, et bibliotek, et fotoarkiv og en kunstsamling samt andet krigsrelateret. Museet er delvist subsidieret af regeringen, men er også afhængig af individuelle bidrag.

Museet 

Genstandene på museet er ikke udelukkende britiske, men inkluderer også andre nationers krige fra den tid, især Frankrig, USA, Tyskland, Italien og Rusland. De store samlinger indeholder over 15.000 malerier, tegninger og skulpturer og over 30.000 plakater. 

Udenfor hovedindgangen er monteret to 15" søværnskanoner fra tidligere Royal Navy krigsskibe. Kanonen til venstre stammer fra HMS Ramillies, et krigsskib som tjente fra 1916 til 1941. Kanonen til højre (som set fra museet) var monteret på krigsskibet HMS Resolution, som var i tjeneste fra 1915 til 1938, efterfølgende var det monteret på HMS Roberts, som tog del i D-dag bombardementerne.

Historie 

Imperial War Museum lå fra sin grundlæggelse i Crystal Palace. Museet blev grundlagt der i 1917 for at hylde dem der var døde i 1. verdenskrig (som endnu ikke var slut). Da Crystal Palace brændte ned 30. november 1936, måtte man finde et nyt sted. Man blev enige om at bruge en bygning i Lambeth. Bygningen, designet af Sydney Smirke, var oprindeligt et sindssygehospital, Bethlem Royal Hospital (eller bare "Bedlam"). I 1939 begyndte museet at inkludere effekter der relaterede til 2. verdenskrig, og i 1953 begyndte den nuværende politik med at inkludere effekter fra alle moderne britiske konflikter.

Besøg på museet 

Indgang er gratis, men der kan dog være entre for specielle udstillinger. Donationer accepteres. Museet er åbent dagligt fra 10.00 til 18.00.

Nærmeste Underground stationer 
 Lambeth North tube Station
 Waterloo Station
 Southwark tube Station
 Elephant & Castle Station

Nærmeste jernbanestationer 
 Waterloo Station
 Elephant & Castle Station

Andre afdelinger 
Museet har også andre afdelinger i Det Forenede Kongerige:

 Churchill Museum and Cabinet War Rooms hjemmeside 
 Placeret i bunkeren som var nervecenteret den britiske indsats under 2. verdenskrig.
 HMS Belfast hjemmeside 
 Et krigsskib der ligger fortøjet i Themsen.
 Imperial War Museum Duxford, Cambridge hjemmeside 
 Et luftfartsmuseum der inkluderer mange militære fly.
 The Imperial War Museum North (Manchester) hjemmeside 
 Åbnede I 2002 for at også folk fra det nordlige skulle kunne se museets samlinger.

Eksterne henvisninger 

 Imperial War Museum officiel hjemmeside
 Kort 
 Historiske billeder af Bethlem Royal Hospital (nuværende placering for IWM)
 Information om 15" kanoner uden for museumtes hovedindgang 

Museer i London
Museer om militær
Museer etableret i 1917
Nationalmuseer
Knardrup

Knardrup ligger i Nordsjælland og er en lille landsby i Ganløse Sogn, Egedal Kommune, Region Hovedstaden. De ca. 70 huse er lokaliseret mellem landsbyen Ganløse og Frederikssundsvej, sekundærrute 211. Knardrup grænser op til Flyvestation Værløse. Tidligere hørte byen til den nu nedlagte Stenløse Kommune.

I nærheden har man udgravet Knardrup Kloster.

Historie 
Forleddet knarr betegner et handelsskib mens efterleddet er -torp, en udflytterbebyggelse. Det menes, at forleddet viser, at det har været muligt at sejle ind til stedet, da Værebro Å var sejlbar med mindre skibe. Siden er vandstanden faldet, og Værebro Å er i dag kun sejlbar med kano og kun til Frederikssundsvej der ligger lidt syd for Knardrup.

Knardrup landsby bestod i 1682 af 9 gårde og 9 huse uden jord. Det samlede dyrkede areal udgjorde 355,7 tønder land skyldsat til 104,40 tønder hartkorn. Dyrkningsformen var trevangsbrug.

Noter

Litteratur 
 Vibeke Dalberg og John Kousgaard-Sørensen: Stednavneforskning 2. Udnyttelsesmuligheder. Universitetsforlaget i København. I kommission hos Gyldendal. København 1979.
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Egedal Kommune
Slesvigske hertuger

Listen viser de slesvigske eller sønderjyske jarler og hertuger frem til 1864. Hertugdømmet Sønderjylland var før et jarledømme, som med Knud Lavard skiftede navn til hertugdømmet. Efter 1386 blev begrebet Hertugdømmet Slesvig i stedet for Hertugdømmet Sønderjylland mere og mere almindelig.

Jellingdynastiet

Jarler 
 1058-1095 Oluf Hunger

Første hertuger 
 1119-1131 Knud Lavard
 1131-1134 Magnus den Stærke
 ca. 1150 Valdemar den Store
 1157-1162 Knud Henriksen
 1162-1167 Buris Henriksen
 til 1173 Christoph af Slesvig
 1182-1202 Valdemar Sejr
 1206-1215 Valdemar den Unge
 1218-1231 Erik Plovpenning

Abelslægten 
 1232-1252 Abel
 1253-1257 Valdemar 3. af Slesvig
 1259-1272 Erik 1. af Slesvig
 1272-1312 Valdemar 4. af Slesvig
 1312-1325 Erik 2. af Sønderjylland
 1325-1326 Valdemar 5. Eriksen
 1326-1329 Gerhard 3. af Holsten
 1330-1365 Valdemar 5. Eriksen
 1365-1375 Henrik af Sønderjylland

Schauenburgere 
 1375-1386 Henrik 2. af Slesvig-Holsten og Klaus af Slesvig-Holsten tilfælles
 1386-1404 Gerhard 2. af Slesvig (Gerhard 6. af Holsten)
 1404-1427 Henrik 3. af Slesvig (Henrik 4. af Holsten)
 1427-1459 Adolf 1. af Slesvig (Adolf 8. af Holsten)

Oldenborgerne 
 1460-1481 Christian 1.
 1481-1533 Frederik 1. og Hans af Danmark
 1533-1544 Christian 3.

Gottorperne 
(samtidig med Oldenborgerne)

 1544-1586 Adolf af Slesvig-Holsten-Gottorp
 1586-1587 Frederik 2. af Slesvig-Holsten-Gottorp
 1587-1590 Philip af Slesvig-Holsten-Gottorp
 1590-1616 Johan Adolf af Slesvig-Holsten-Gottorp
 1616-1659 Frederik 3. af Slesvig-Holsten-Gottorp
 1659-1694 Christian Albrecht af Slesvig-Holsten-Gottorp
 1694-1702 Frederik 4. af Slesvig-Holsten-Gottorp
 1702-1713 Karl Frederik af Slesvig-Holsten-Gottorp

Oldenborgerne 
(indtil 1713 samtidig med Gottorperne)

 1544-1559 Christian 3.
 1559-1588 Frederik 2.
 1588-1648 Christian 4.
 1648-1670 Frederik 3.
 1670-1699 Christian 5.
 1713-1730 Frederik 4.
 1730-1746 Christian 6.

Lyksborgerne

Se også 
 Sønderjylland
 Hertugdømmet Slesvig
 Slesvigs amter (før 1864)
 Kongerækken
 Hertuger af Sønderborg

Litteratur

Eksterne henvisninger 
 TV Syd: De slesvigske hertuger

Lister over regenter
Knojern

Knojern er et håndvåben, der typisk er fremstillet af metal, og som er formet så det passer rundt om knoerne på hånden. Det er udformet til at koncentrere kraften i et slag gennem et mindre og hårdere kontaktpunkt, for derved at øge skaden på den legemsdel der bliver ramt, f.eks. ansigtet. Derudover kan et knojern bevirke at et slag bliver hårdere end normalt, fordi det mindsker den underbevidste frygt for at skade hænderne når man slår.

Lovlighed i Danmark 
I Danmark er det ligesom i mange andre lande hverken lovligt at besidde eller bruge et knojern medmindre man har en våbentilladelse. De relevante paragraffer står i Våbenloven og i Våbenbekendtgørelsen.

Våbenloven 
§4, styk 2.
Det er forbudt uden tilladelse fra justitsministeren eller den, ministeren bemyndiger dertil, at erhverve, besidde, bære eller anvende slag- eller stødvåben, herunder knojern, totenschlægere, gummiknipler og lignende.

Våbenbekendtgørelsen 
§ 14. Det er forbudt uden tilladelse fra politimesteren (politidirektøren) at erhverve, besidde, bære eller anvende: ... slag- eller stødvåben, herunder knojern, totenschlægere, gummiknipler og lignende, ...

Våben
Erik Knutsson af Sverige

Erik Knutsson (død 10. april 1216 på Näs borg på Visingsö) var søn af kong Knut Eriksson af Sverige og dennes hustru (navn ukendt) og var konge af Sverige 1208-1216.

I år 1205 undslap Erik fra slaget ved Älgarås, hvor hans tre brødre blev dræbt. Han boede derefter hos slægtninge i Norge og samlede her en ny hær, kom tilbage ved midvinter i 1208 og besejrede kong Sverker Karlsson den yngre i slaget ved Lena. Erik overtog magten, men kroningen skete først i november 1210, lige efter slaget ved Gestilren, hvor Sverker blev dræbt. Sverker var sandsynligvis denne gang uden dansk assistance, da den danske leding på den tid var på korstog til Preussen og Samland. Kong Eriks kroning er den allerførste kroning, man kender til i Sverige og blev udført af biskop Valerius, som tidligere var tilhænger af kong Sverker.

Erik blev gift i 1210 med Rikissa af Danmark, datter af Valdemar den Store og Sofia af Minsk. At gifte sig dansk havde den politiske hensigt at bedre forholdene til Danmark, som traditionelt havde støttet Sverkerslægten, mens Eriksslægten traditionelt blev støttet i Norge.

I slaget ved Gestilren faldt også en jarl Folke, hvis tilhængere blandt stormændene med tiden blev kaldt for Folkunger. Hans rolle i den forbindelse kendes ikke.

Pave Innocens III tog i 1216 Sverige under sin beskyttelse og bekræftede kong Eriks ret til Sverige, men også til de områder, han kunne erobre fra «hedningene». Tidligere havde pave Innocens III været på kong Sverker den Yngres side. Brevet fra paven nåede dog aldrig frem til kong Erik, der døde af feber 10. april 1216 og blev begravet i Varnhem Klosterkirke.

Som for så mange af de svenske konger i middelalderen ved man kun lidt om kong Eriks regeringstid. Banneret, som kongen havde ført under slaget ved Gestilren, blev opbevaret af lagmand Eskil Magnusson i Skara, og denne overrakte det i 1219 som en hædersgave til den islandske stormand og forfatter Snorre Sturlasson.

Børn 
 Sofia Eriksdatter af Sverige, død 1241. Gift med Henrik Burwin 3. af Rostock (von Mecklenburg-Rostock).
 Ingeborg Eriksdatter af Sverige, gift med Birger Jarl.
 Erik Eriksson, nedsættende kaldt for «Erik den læspe og halte» (født 1216 efter farens død).

Tjek fødselsår
Regenter fra Sverige
Fyrster fra middelalderen
Motocross

Motocross er en sport, som i Danmark organiseres af Danmarks Motor Union (DMU), som også indeholder det i Danmark lidt mere kendte speedway. Man kører på specialbyggede motorcykler kaldet motocrossmaskiner og, i modsætning til speedway på en meget kuperet bane, ofte med flere store hop. Banen er typisk anlagt i et bakket område, og underlaget kan varierer mellem jord, sand, sten og mudder. Motocross er en uhyre konditions-krævende sport. Det meste af tiden står køreren faktisk op. Selve konkurrencen går, ligesom de fleste andre motorsportsgrene, ud på at komme først i mål. Der køres typisk en halv times tid af gangen (afhængig af hvilken klasse der køres i), med 30-40 kørere i hvert heat. Den kører, der efter den halve time, har kørt flest omgange har vundet.
Motocross køres også indendørs som supercross. Her er banen meget teknisk krævende med mange store dobbelthop og sektioner med wupties (vaskebræt). I bl.a. USA er Stadioncross utroligt populært og trækker mange tusinde tilskurer til et enkelt arrangement. 
I Europa er bl.a. Belgien en stor motocross nation, og sammen med cykelsport må det betegnes som Belgiens nationalsport.

Der køres løb i forskellige klasser afhængig af kørernes alder, motorstørrelse og dygtighed. Endvidere køres i særlige micro- og minicrossklasser, opdelt efter alder og motor-/ maskinstørrelse. 

Starten på et løb sker i et bredt startfelt (80 m. med 40 startpladser) , hvor kørerne holder side om side bag en startbom, der efter forudgående signal "falder", hvorefter det gælder om at køre hurtigst muligt og komme først i mål efter en nærmere fastsat køretid, f.eks. 20 min. + 1 omgang. Der gives præmier ved alle løb til de bedst placerede.

Der findes også en freestyle-udgave af motocross. Der gælder det om at lave flest og flotteste "stunts" på tid. Dette er en meget publikumsvenlig variation af motocross. Som noget nyt har USA lavet x-games, hvor b. la. motocross, rally og BMX indgår. 
Nogle af de store Motocross-mærker er:

Suzuki
Yamaha
Ktm
Kawasaki
Honda
Husaberg
Husqvarna

Eksterne henvisninger 

 Danmarks Motor Unions (DMU) motocross side
Hemmeshøj

Hemmeshøj er en lille landsby på Sydvestsjælland ved Korsør. Byen stammer fra omkring år 1000.

Landsbyen huser den tidligere Korsør Kommunes ældste og mindste kirke; Hemmeshøj Kirke. Hemmeshøj ligger i Slagelse Kommune og tilhører Region Sjælland.

Lokaliteter i Slagelse Kommune
Star Wars: Galactic Battlegrounds

Star Wars: Galactic Battlegrounds er et computerspil, der udkom i 2001 til pc. Spillet er et RTS-spil og bygger på en Age of Empires II-engine fra Ensemble Studios. Universet indeholder elementer fra Star Wars-trilogien og Star Wars Episode I: Den usynlige fjende.

Man kan spille seks civilisationer:
Wookiee'erne.
Rebel Alliance.
Det Galaktiske Imperium.
Handelsføderationen (Trade Federation).
Royal Naboo.
Gunganerne.

Som i Age of Empires-spillene gælder det om, at indsamle nogle ressourcer man skal bruge til at opbygge en hær og komme videre til avancerede teknologi-niveauer (1 – 4).
Ressourcer:
Mad (food), der bruges til at opbygge arbejdere og soldater (også robotter!). Fås fra hydroponiske marker, dyr i fangenskab, fiskeri og jagt.
Kulstof, blå (carbon), til at bygge huse og fartøjer. Arbejderne udtrækker det af trælignende vækster.
Novakrystaller, grønne, til at købe opfindelser med. Arbejderne kan bryde det i miner eller man kan bytte sig til det.
Malm, lilla (ore), til at forstærke fæstningsværker med. Arbejderne kan bryde det i miner.

I 2002 kom filmen Star Wars 2:Attack of the Clones og umiddelbart efter kom Clone Campaigns – Expansion til Galactic Battlegrounds-spillet. Der kom bl.a. to nye civilisationer:
Confederacy of Independent Systems. – med Sithfyrster.
Galactic Republic. – med Jediriddere.

Snydekoder 
Star Wars: Galactic Battlegrounds indeholder en række snydekoder, her er et udvalg af dem:

Tryk [enter], skriv koden og tryk derefter [enter] igen.
[forcefood] –  Spilleren modtager 1.000 enheder mad   
[forcecarbon] – Spilleren modtager 1.000 enheder kulstof  
[forcenova] – Spilleren modtager 1.000 enheder novakrystaller 
[forceore] – Spilleren modtager 1.000 enheder malm  
[forceexplore] – Hele kortet bliver synligt
[forcesight] – Alle fjendtlige enheder bliver synlige
[forcebuild] – Al træning og byggeri øjeblikkeligt (gælder alle)
[that's no moon] – Dødsstjernen 
[imperial entanglements] – Star Destroyer  
[tantive iv] – Leas skib

Se også 
Age of Empires II

Eksterne henvisninger 
 

Computerspil fra 2001
Strategispil
LucasArts-spil
Galactic Battlegrounds
Macintosh-spil
Windows-spil
Spin-off
Brandsår

Brandsår (ambustio) inddeles i forskellige grader efter hvor alvorligt hudvævet er beskadiget efter en skoldning eller anden form for pludselig opvarmning af huden. For eksempel kan nævnes solskoldning, eller når flammer berører hud over et stykke tid.

Der findes følgende inddelinger af forbrændingsgrader:

 1° – Det øverste lag af huden (epidermis) er berørt. Huden er rød og øm -kendes fra f.eks. solskoldning.
 2° – Der også berører læderhuden (dermis). Såret er rødt og væskende og der opstår blærer eller huden skaller af.
 3° – Når helt ned i underhuden (subcutis). Såret er tørt og hvidligt eller brunt, der er ingen blærer og få smerter, da nerveenderne er brændt væk. Der vil være smerter fra omkringliggende hud der er 2°- eller 1°-forbrændt.

Illustration af forløbet ved en andengradsforbrænding:

Førstehjælp 
For at mindske skader ved en forbrænding skal det forbrændte område straks nedkøles. I tilfælde, hvor huden har været i kontakt med ild eller særligt varme legemer, bør huden nedkøles med rindende vand. Alternativt sprøjtning med en blomsterforstøver.

Ved anden- og trediegradsforbrænding bør man søge skadestue hurtigst muligt.

Kropsskader
Ild
Theory of a Deadman

Theory of a Deadman er et moderne rock band fra Vancouver i Canada. De har skrevet kontrakt med Nickelbacks Chad Kroeger og Roadrunner Records.

De udsendte albummet Theory of a Deadman 17. september 2002.

29. marts 2005 udgav Theory albummet Gasoline. Den første single er "No Surprise". Før udgivelsen af albummet, turnerede bandet sammen med Shinedown og No Address, og påbegyndte 1. marts en PR-turne med Breaking Benjamin og The Exies. Theorys popularitet er steget efter at man kunne høre flere af deres sange fra Gasoline  i computerspillet Fahrenheit (Indigo Prophecy) fra 2005 – deriblandt "Santa Monica" under spillets rulletekster.

Indenfor heavy metal genren, som ikke er deres egen, er Theory of a Deadman nok bedst kendt som det band Annihilator sangeren Dave Padden tidligere spillede i.

Bandet spillede temamelodien til World Wrestling Entertainments No Way Out 2006 pay-per-view, en coverversion af "Deadly Game" fra WWE Anthology albummet. Sangen vil blive udgivet på WWE Wreckless Intent albummet.

Bandet er at finde på Soundtracket til Transformers: Revenge Of The Fallen filmen, med nummeret 'Not Meant to Be', fra albummet Scars and Souvenirs

Medlemmer 
 Tyler Connolly – Sang og guitar
 Dave Brenner –  Guitar
 Dean Back – Bass
 Brent Fitz – Drums

Diskografi 
 Theory of a Deadman (2002)
 Gasoline (2005)
 Scars and Souvenirs (2008)

Singler 
 Nothing Could Come Between Us(2002)
 Make Up Your Mind (2003)
 No Surprise (2005)
 Santa Monica (2005)
 Hello Lonely (Walk Away From This) (2005)
 Better Off (2005)
 Since You've Been Gone (2006) – #57 CAN

Eksterne links 
 Officiel Webside 
 Interview med Theory of A Deadman Backstage på tourbussen (Video)

Rockgrupper fra Canada
Musikgrupper fra 2001
Red Hat Enterprise Linux

Red Hat Enterprise Linux (RHEL) er et styresystem, og en kommerciel Linux-distribution fra Red Hat, Inc., der er opstået i efteråret 2003, da Red Hat, Inc. opdelte deres Linux-distribution i en betalingsversion, Red Hat Enterprise Linux, og en gratis version, Fedora Core. Fedora Core brugte de til at teste forskellige ting af i, så de kunne være sikre på at det var stabilt nok til at komme i RHEL.



Versioner 

 RHEL3 (Taroon), 22. oktober 2003
 RHEL 3.1, 16. januar 2004
 RHEL 3.2, 18. maj 2004
 RHEL 3.3, 3. september 2004
 RHEL 3.4, 21. december 2004
 RHEL 3.5, 20. maj 2005
 RHEL 3.6, 28. september 2005
 RHEL 3.7, 15. marts 2006
 RHEL4 (Nahant), 15. februar 2005
 RHEL 4.1, 9. juni 2005
 RHEL 4.2, 5. oktober 2005
 RHEL 4.3, 7. marts 2006
 RHEL5, 14. marts 2007
 RHEL 5.1, 8. november 2007
 RHEL 5.2, 21. maj 2008

RHEL Kloner 

I starten, dengang RHEL bare hed Red Hat Linux, var Red Hat-distributionen gratis, for alle der gad hente den. Men så begyndte Red Hat at tage penge for support, og den begyndte at blive opdelt i RHEL, som satsede på stabilitet og support, og Fedora Core, som der ikke var support på.
Så var der nogen der ikke gad betale, men stadig ønskede et stabilt system baseret på Red Hat og ud af det kom et par distributioner, blandt andet CentOS, White Box Linux og Pie Box Linux

Ekstern kilde/henvisning 

 

Linuxdistributioner
M1 (metro)

M1 er én af de fire linjer som udgør den københavnske metro. Linjen tager sit udgangspunkt i Vanløse Station sammen med M2 som den følges med hele vejen til Christianshavn Station, hvorfra de kører til hhv. Vestamager Station og Lufthavnen Station.

M1 har følgende ruteplan, taget i rækkefølgen fra Vanløse Station:

Etableret i 2002
Københavnske metrolinjer
Needles

Needles henviser til forskellige geografiske områder: 

Needles, Black Hills – granitformationer i Black Hills, South Dakota, USA.
Needles, Californien – en by i Mojave-ørkenen i Californien, USA.
The Needles, England – en geologisk formation ud for  Isle of Wight, England.
The Needles, Utah – den sydøstlige del af Canyonlands National Park, Utah, USA .
M2

Linje M2 er en af de fire linjer, som udgør den københavnske metro. Linje M2 har endestation på  Vanløse Station og følges med linje M1 hele vejen til Christianshavn Station, hvorfra M2 kører ad Østamagerbanen til Københavns Lufthavn (Lufthavnen). (Hvorimod M1 fortsætter fra Christianshavn Station mod Islands Brygge Station med endestation Vestamager Station).

Ruteoversigt for M2 

Etableret i 2002
Københavnske metrolinjer